fixed deposites
కార్పొరేట్‌ రంగంలో పెరుగుతున్న పిక్స్‌డ్‌ డిపాజిట్‌ బకాయిలు
ముంబై, సెప్టెంబరు 25: కార్పొరేట్‌ కంపెనీలు జారీచేస్తున్న ఫిక్స్‌డ్‌ డిపాజిట్‌ ఆఫర్లపై 13-14 శాతం వడ్డీ ఆఫర్‌చేస్తుండటంతో ఎక్కువ రిటర్నులు ఆశిస్తున్న ఇన్వెస్టర్లు చిన్నచిన్న డిపాజిటర్లు వాటిపై మక్కువ చూపిస్తున్నారు. ఇదేఅదనుగా కాలపరిమితి తీరిపోయినప్పటికీ ఆ డిపాజిట్లను ఇన్వెస్టర్లకు వాప సు చేయకుండా కాలయాపన చేస్తున్న కంపెనీలు కూడా పెరిగిపోతున్నాయి. ఈక్విటీ, డెట్‌, ఫండ్‌ మార్కెట్లు డల్‌గా ఉంటే కంపెనీలు సాధారణంగా బాండ్లవైపు దృష్టిపెడతాయి. ఈ రంగం కూడా నీర సిస్తే చివరకు ఫిక్స్‌డ్‌ డిపాజిట్లను ఆఫర్‌చేస్తాయి. అంతేకాకుండా ఎక్కువభాగం వాణిజ్యబ్యాంకుల కంటే ఎక్కువ వడ్డీని ఆఫర్‌చేస్తూ ఇన్వెస్టర్లను ఊరిస్తాయి. కాలపరిమితి తీరి రెండుమూడేళ్లు గడుస్తున్నా చెల్లించని కంపెనీలు జాబితాల్లో పెరిగి పోతున్నాయి. కార్పొరేట్‌ వ్యవహారాల మంత్రిత్వశాఖ ఇటువంటి బకాయిలుపడిన కంపెనీలపై చర్యలు తీసుకోవాలన్న ఫిర్యాదులు కూడా ఎక్కువవుతున్నాయి. రిటైల్‌ ఇన్వెస్టర్లు ఫిక్సెడ్‌ డిపాజిట్లు వడ్డీతో సహా చెల్లించాల్సిన కంపె నీలు లెక్కకుమించే ఉన్నాయి. సహజంగా భారత్‌ లోని 16 కంపెనీలు ఇన్వెస్టర్ల నుంచి 12వేల కోట్ల రూపాయలు డిపాజిట్ల రూపంలో సేకరించి ప్రస్తుతం బకాయిదారులుగా ఉన్నాయి. రిస్క్‌ ఎక్కు వ ఉండటంతో వడ్డీని ఎక్కువ ఆఫర్‌చేస్తున్నాయి. బ్యాంకుల కంటే ఎక్కువ వడ్డీ ఆసశచూపిస్తుండటం తో సహజంగానే ఇన్వెస్టర్లు మొగ్గు చూపిస్తారు. కంపెనీల చట్టంప్రకారం ఇటువంటి డిపాజిట్లకు క్రెడి ట్‌ రేటింగ్‌ అవసరం ఉండదు. అందువల్ల ఇన్వెస్టర్లు కూడా ఎంతరిస్క్‌ ఉందన్నది చూడకుండా రిటర్ను లు ఎక్కువ ఉంటాయన్న లక్ష్యంతో వీటిలో పెట్టు బడులు పెడుతుంటారు. ఈ కంపెనీల కాలపరిమితి తీరిన డిపాజిట్లను చెల్లించేందుకు తిరిగి కొత్త డిపా జిట్లను స్వీకరించి ఆ సొమ్ము నుంచి కాలపరిమితి తీరిన డిపాజిటర్లకు చెల్లిస్తున్నాయి.
తిరిగి మళ్లీ అదే పంథాను అనుసరిస్తుండటంతో డిపాజిటర్లకు బకా యిలు సైతం పెరుగుతున్నాయి. ఇన్వెస్టర్లకు అవగా హన లేకపోవడం కొంత, కంపెనీలు ఆశచూపే ఎక్కువ వడ్డీరేట్లు కొంత కార్పొరేట్‌ ఫిక్స్‌డ్‌ డిపా జిట్లవైపు మళ్లిస్తున్నాయి. ఒకప్పుడు క్రమం తప్ప కుండా చెల్లించిన కంపెనీలు ఇపుడు ఫోన్‌చేస్తేచాలు ఫోన్లు ఎత్తని పరిస్థితులు అలుముకుంటున్నట్లు డిపాజిటర్లు వాపోతున్నారు. ఈ కంపెనీలు ఇన్వె స్టర్ల అభ్యర్ధనలను సతం పట్టించుకోవడంలేదని తేలింది. కొందరు ఇన్వెస్టర్లు స్థానిక కోర్టులలో ఈ కంపెనీలపై కేసులు దాఖలుచేసారు. మరికొందరు నేషనల్‌ కంపనీలా ట్రిబ్యునల్‌లో కూడా కేసులు వేసి వాటిని సస్పెండ్‌ చేయించాలని చూస్తున్నారు. ఇటువంటి స్కీంలు ఆఫర్లను కార్పొరేట్‌ వ్యవహారాల మంత్రిత్వశాఖ పర్యవేక్షణ చేస్తుంది. ఈ 16 కంపె నీలపై విచారణదర్యాప్తును ప్రారంభించామని కంపె నీల చట్టం 2013లో కూడా ఇలాంటి కంపెనీలకు, ఇటువంటి డిపాజిట్లకు ప్రత్యేక నియమ నిబంధ నలు పొందుపరిచామని అధికారులు చెపుతున్నారు. కొన్ని కంపెనీలైతే మూతపడ్డాయి కూడా. నాన్‌బ్యాం కింగ్‌ ఫైనాన్సింగ్‌ కంపెనీలతోపాటు కొన్ని ఇతర సంస్థలు కూడా ఎక్కువ వడ్డీ ఆఫర్‌చేస్తూ డిపాజిట్లు స్వీకరిస్తున్నాయే కానీ చివరకు వాటిపై వడ్డీలను కూడా చెల్లించడంలేదు. ఇటువంటి డిపాజిట్లపై కంపెనీలకు తక్కు వ రిస్క్‌ ఉంటాయని అంచనా. రిఫైనా న్సింగ్‌ రిస్క్‌ కూడా తక్కువగా ఉంటుం దని అంచనా. కంపనీల చట్టంకొత్త మార్గ దర్శకాలను చూస్తే రేటింగ్స్‌ తప్పనిసరిగా ఉండాలని సూచిస్తోంది. ప్రస్తుత ఫిక్స్‌డ్‌్‌ డిపాజిట్‌ తీసుకునే కంపెనీలు, డిపాజిట్‌దారులు వారి డిపాజిట్లను తీసుకునేందుకు ఈ రేటింగ్స్‌ కూడా తప్పనిసరి అవుతాయి. వేలాది మంది ఇన్వెస్టర్లు డిపాజిట్ల రూపంలో లక్షలకొద్దీ దాచుకున్న సొమ్ము ను కార్పొరేట్‌ కంపెనీల్లో పెట్టుబడులు పెట్టారు. లౌక్యంగా వ్యవహరిస్తూ ముందుకుపోవాల్సిన ఇన్వెస్టర్లకు ఇపుడు ఈ బకాయిలు పేరుకుపోవ డంతో వారికి దిక్కుతోచని స్థితి ఎదురవుతోంది.